AGIRREZABALA MANTXOLA (EH Bildu, 2013-02-21):
Eskerrik asko mahaiburu andrea.
Abstentziora jo du EH Bilduk, izan ere, bat gatoz balizko helburu orokorrarekin baina ez gatoz bat testuan zehar nola garatzen den ezta jasotzen diren atal ugariekin.
Alderdi Sozialistak oso garrantzitsutzat jo zuen lege hau aurreko lege aldian. Eskubide bat aitortu behar zela zioen bizialdi osorako ikaskuntzaren eskubide pertsonala. Horrela esan bada ere, lege proposamenak ez du aitortzen eskubide hori.
Beraz, lege tresna egiteko arrazoi nagusia desagertu egin daiteke. Ezingo da bizialdi osorako ikaskuntzaren lege bat onartu baldin eta eskubide hau jasota ez badago. EH Bilduk honen alde egingo du bere proposamenetan.
Hitzaurrean lege honen testu inguru orokorra aipatzen da. Bat dator Europatik eta Euskadiko liburu zurian egindako bidearekin diskurtso mailan baina gero, artikulatutan, galdu egiten da
Lege proposamenak irakaskuntza arautuari heltzen dio Lanbide heziketako ikuspegi soiletik eta horrek bizi aldi osorako ikaskuntzak duen filosofia bertan behera uzten du. Ez hori bakarrik. Ez du pertsona jartzen ikasteko prozesuaren erdigunean. Eta hau funtsezkoa da: Pertsona bere dimentsio pertsonalean, profesionalean eta sozialean. Eta lege proposamen honek ez du hau egiten.
Prestakuntzaz gehiago mintzo da. Prestakuntza sistemaren ikuspegitik eta ia ezer ez ikasketaz edo aprendizaiaz. Duen helburua funtsean hauxe da: Prestakuntza erakundeak, nagusiki formalak eta garatu beharreko gaiak arautzea. Eta ez gaitasunak eskuratzeko prozesu pertsonal eta komunitarioak. Adibidez, antolakuntza esparrua ez dago behar beste garatua gaitasunak eskuratzeko esparru gisa.
Azken batean, ez du bereganatzen bizialdi osorako ikaskuntzaren filosofia –aprendizaia– eta horrek pertsonen garapen integralarekin duen harremana ulertzeko modu ezberdina.
Bestalde, bizitza osoko ikaskuntzaren lege batek beharko lukeen ikuspegi transbertsala edo zeharkakoa ez du. Honek Gobernu osoa inplikatzen du, ez Hezkuntza eta Enplegua bakarrik hemen esan den bezala, hau oso mugatua da.
BOIk inplikatzen dituen jarduerak eta ekimenak beste sailetan ere egon behar dute txertatuak, hala nola, kulturan, kiroletan, musikan, ondarean, EITBn; baina baita ere industrian, turismoan, nekazaritzan, arrantzan eta ingurumenean ere.
Lege proposamen honetan galdu egiten da Gobernu osoko ekintza eta ikuspegia, eta beraz, oso mugatua jaioko da baldin eta orain dagoen bezala jaiotzen bada. Honek zera aditzera ematen du: Hezkuntza barruan egindako ikuspegi batekin egina dagoela baina ez daukala anbiziorik ezta bisiorik ere. EH Bilduk lan egingo du hau gerta ez dadin.
Oso bitxia da ere 3. artikulua, oso mugatua eta onartezina gure ikuspuntutik: "Las personas destinatarias son aquellas que emprenden o que mantienen trayectorias". Honek automatikoki baztertu egiten ditu balizko ikasle guztiak.
Desaparece el trabajo que hay que realizar para traer al sistema todas las potencialidades de los alumnos. Si las personas destinatarias son las que ya han dado el paso de emprender, pierde sentido todo el sistema de orientación y toda la filosofía de atraer a cada vez más personas al aprendizaje. Por eso, nos entra la sospecha de que al final esta ley es para la Formación Profesional con un disfraz moderno y retórico de aprendizaje a lo largo de la vida.
Aurretik esan dugu hezkuntzatik egindako lege proposamena dela. Hezkuntza Sailean kokatuta ere, mugatua da oso gure ikuspuntutik. Unibertsitateen zeregina oso mugatua da. Jakina da autonomia dutela baina beste modu batean inplikatu daitezke unibertsitateak. Eskaintza informal guztia galdu egiten da proposamen lege honen bidez. Zergatik inplikatzen dira urrutiko ikaskuntzan edo mugikortasunean baina ez beste arlotan?
Los objetivos de la ley se empiezan a comprender al analizar la proliferación de organismos que se crean y se proponen sobre los cuales hubiera sido necesario contar con un análisis de impacto, cuestión que no se ha realizado. Formación a distancia, Consejo Vasco de Aprendizaje a lo largo de la vida, que vistas sus funciones no es más que un intento de modificación de lo que es el Consejo de la Formación Profesional con más participantes. Pero proliferación de organismos.
Bestalde, eta oso deigarria eta kritikagarria da azken xedapenetako lehenengoa, izeneko ataleko gaia: Tasak. Azken finean, honek dakarrena da 1/2007ko Legegintza Dekretua aldatzeko eta kapitulu berri oso bat ezartzeko baliatzen da tasak kobratu ahal izateko. Ez da ulertzen nola onartu den hau aurreko Gobernuan.
Bukatze aldera, presidente andrea, EH Bilduk kezka asko ditu. Baina hasieran esan dugun bezala, balizko helburu orokorrarekin bat gatoz.
Proposamen garaian hemen esandakoei erreparatuko diegu, baita ere kezkatzen gaituzten beste batzuei ere, hizkuntzen trataerari, euskarari erreparatuz, izan ere, Herri Administrazioaren hizkuntza normalizatzeko zuzendariak bere txostenean erreparatzen dio gai honi oso kezkati. Guk honi ere erreparatuko diogu.
Baita ere erreparatuko diogu baliabideei eta finantziazioari, baita pribatizazio arriskuei ere; baita diru publikoz mantenutako zerbitzuak pribatuetan egin beharreko kontrolei ere eta baita, beraiek horrela eskatu dutelako, nahiz eta gutxi entzun zaien eta Euskadiko Eskola Kontseiluak ere hau ere eskatu zuen, EPA edo Helduen Hezkuntza Iraunkorreko gaiari ere zeren eta hemen aipamenik egin ez da egiten.
Beraz, baita isladatu nahi dut ere Kamara honetan agente askok esandakoa, salagarria delako...